રિલાયન્સ જીયોએ દિવાળી પહેલા તેના ગ્રાહકોને એક સારા સમાચાર આપ્યા છે. હવે તમારે જીયો ફોન લેવા માટે લાંબી રાહ નહીં જોવી પડે. અને આ વાતની પૃષ્ઠી ખુદ જીયો દ્વારા કરવામાં આવી છે. જીયો કેર દ્વારા ટ્વિટરના માધ્યમથી આ જાણકારી આપવામાં આવી છે. જીયો કેર ટ્વિટમાં જે મુજબ જણાવ્યું છે તે પ્રમાણે તેના તમામ ગ્રાહકોને દિવાળી સુધીમાં જીયો ફોન મળી જશે. એક ગ્રાહક દ્વારા જ્યારે જીયો ફોનની ડિલિવરી અંગે સ્પષ્ટતા માંગવામાં આવી તો તેના જવાબમાં જીયો કેર દ્વારા આ વાત જણાવવામાં આવી છે. તેમણે કહ્યું કે વિવિધ ચરણમાં જીયો ફોનની ડિલિવરી શરૂ કરવામાં આવશે. અને જે લોકોએ જીયો ફોનનું પ્રી બુકિંગ કરાવ્યું છે ખાલી તે જ ગ્રાહકોને દિવાળી સુધી જીયો ફોન મળી જશે. સાથે જ જ્યારે તેની ડિલિવરી કરવાની હશે ત્યારે સ્ટોરની જાણકારી અને ફોન લેવાની તારીખ એસએમએસ દ્વારા ગ્રાહકને આપવામાં આવશે.